CELEX: 52010XG1203(04)
Language: ro
Date: 2010-11-18
Title: Concluziile Consiliului din 18 noiembrie 2010 privind rolul sportului ca sursă și forță motrice a incluziunii sociale active

3.12.2010   
            
            
               RO
            
            
               Jurnalul Oficial al Uniunii Europene
            
            
               C 326/5
            
         Concluziile Consiliului din 18 noiembrie 2010 privind rolul sportului ca sursă și forță motrice a incluziunii sociale active
   2010/C 326/04
   CONSILIUL UNIUNII EUROPENE,
   1.   REAMINTIND:
   Contextul politic în această privință, astfel cum figurează în anexă, în special:
   
               —
            
            
               declarația anexată Concluziilor Consiliului European din 7-9 decembrie 2000, care afirmă că sportul este o activitate umană care se bazează pe valori sociale, educaționale și culturale fundamentale, precum și un factor care favorizează integrarea, implicarea în viața socială, toleranța, acceptarea diferențelor și respectarea regulilor (1);
            
         
               —
            
            
               Decizia nr. 291/2003/CE a Parlamentului European și a Consiliului din 6 februarie 2003 de declarare a anului 2004 ca An European al Educației prin Sport (2);
            
         
               —
            
            
               Decizia nr. 1098/2008/CE a Parlamentului European și a Consiliului din 22 octombrie 2008 privind Anul European de Luptă împotriva Sărăciei și a Excluziunii Sociale (2010) (3).
            
         2.   SALUTÂND:
   
               —
            
            
               faptul că, după intrarea în vigoare a Tratatului de la Lisabona (4) la 1 decembrie 2009, sportul a devenit o competență a Uniunii Europene și că, prin urmare, dimensiunea europeană a sportului trebuie să fie dezvoltată în continuare, ținând seama în special de funcția socială și educațională a sportului;
            
         
               —
            
            
               intenția Comisiei Europene de a adopta Comunicarea privind Tratatul de la Lisabona și sportul până la finalul anului 2010.
            
         3.   RECUNOSCÂND CĂ:
   
               1.
            
            
               trebuie intensificat sprijinul acordat în întreaga Uniune Europeană, inclusiv în domeniul sportului, priorităților comune precum creșterea ocupării forței de muncă, incluziunea socială, egalitatea de gen, accesul egal la facilități și servicii, solidaritatea intergenerațională și dialogul intercultural;
            
         
               2.
            
            
               sportul ocupă un loc important în viețile multor cetățeni ai UE și joacă un rol pregnant în societate, având un mare potențial în ceea ce privește incluziunea socială în și prin sport, ceea ce înseamnă că participarea la activități sportive și fizice în multe feluri diferite contribuie la incluziunea în societate; astfel, incluziunea în domeniul sportului implică o combinație între „sportul pentru toți”, accesul egal la sport, egalitatea de șanse în sport și diversele facilități pentru sport și oportunități de a face sport, în funcție de cerere; de asemenea, incluziunea socială prin sport implică participarea favorabilă incluziunii în societate, dezvoltarea comunității și consolidarea coeziunii sociale;
            
         
               3.
            
            
               mișcarea sportivă poate aduce o contribuție importantă în ceea ce privește chestiunile de interes public precum incluziunea socială. În acest context, sportivii profesioniști și sportivii amatori, precum și cluburile sportive reprezintă modele pentru societate, în special pentru tineri, iar alte organizații sportive și organizații ale societății civile al căror obiect de activitate este sportul contribuie de asemenea la incluziunea socială în și prin sport;
            
         
               4.
            
            
               accesul și participarea la diverse aspecte ale sportului reprezintă un element important pentru dezvoltarea personală, sentimentul propriei identități și al apartenenței, sănătatea fizică și mentală, responsabilizarea individului, rețelele și competențele sociale, comunicarea interculturală și capacitatea de inserție profesională;
            
         
               5.
            
            
               „Conferința europeană privind participarea la sporturile locale: incluziunea socială și combaterea sărăciei”, desfășurată în perioada 13-14 octombrie la Leuven, Belgia, care a demonstrat că sportul joacă un rol important în incluziunea socială a grupurilor dezavantajate, în special la nivel local.
            
         4.   IDENTIFICĂ, ÎN CONFORMITATE CU PRINCIPIUL SUBSIDIARITĂȚII, URMĂTOARELE PRIORITĂȚI COMUNE ÎN VEDEREA PROMOVĂRII INCLUZIUNII SOCIALE ÎN ȘI PRIN SPORT:
   
               4.1.
            
            
               Sprijinirea principiului „Sport pentru toți” pe baza egalității de șanse prin:
               
                           1.
                        
                        
                           creșterea participării generale la activitățile sportive și încurajarea cât mai multor cetățeni, inclusiv tineri, în sensul practicării de activități fizice;
                        
                     
                           2.
                        
                        
                           acordarea unei atenții deosebite incluziunii sociale în domeniul sportului a persoanelor care nu desfășoară activități fizice în momentul de față, în principal din grupurile dezavantajate din punct de vedere social;
                        
                     
                           3.
                        
                        
                           luarea în considere a faptului că accesul la „sport pentru toți” este important, incluzând accesibilitatea și disponibilitatea facilităților, infrastructurii și centrelor sportive pentru cât mai mulți oameni, în special pentru persoanele cu handicap, precum și permiterea participării persoanelor cu handicap în condiții de egalitate cu ceilalți la activități recreative, pentru timpul liber și sportive;
                        
                     
                           4.
                        
                        
                           încurajarea egalității de gen în sport, în special în ceea ce privește accesul la sport și reprezentarea în organismele decizionale, incluzând măsuri active împotriva stereotipurilor de gen.
                        
                     
         
               4.2.
            
            
               O mai bună valorificare a potențialului sportului ca și contribuție la construirea comunității, la coeziunea socială și la creșterea favorabilă incluziunii prin:
               
                           1.
                        
                        
                           concentrarea pe utilizarea sportului pentru a promova incluziunea în societate a grupurilor dezavantajate, astfel încât să se dezvolte comunități mai unite;
                        
                     
                           2.
                        
                        
                           recunoașterea și creșterea dobândirii de aptitudini și competențe precum disciplina, lucrul în echipă și perseverența prin activități de învățare informală din domeniul sportului, inclusiv activități de voluntariat, ca modalitate de sporire a capacității de inserție profesională;
                        
                     
                           3.
                        
                        
                           recunoașterea potențialului economic, de inserție profesională și de învățare al sportului în ceea ce privește contribuția la creșterea inteligentă, durabilă și favorabilă incluziunii necesară pentru realizarea unui viitor durabil.
                        
                     
         
               4.3.
            
            
               Sprijinirea schimburilor transnaționale de strategii și metodologii pentru a valorifica mai bine potențialul sportului pentru incluziunea socială la nivel național și european prin:
               
                           1.
                        
                        
                           stimularea colaborării dintre statele membre și autoritățile locale și regionale, precum și prin asigurarea implicării acestora, în special în ceea ce privește schimbul reciproc de cunoștințe și cele mai bune practici;
                        
                     
                           2.
                        
                        
                           sprijinirea cercetării și analizării relațiilor dintre sport și incluziunea socială prin crearea unui cadru analitic fondat pe dovezi empirice, acordându-se o atenție deosebită incluziunii sociale prin sport a grupurilor dezavantajate;
                        
                     
                           3.
                        
                        
                           monitorizarea și evaluarea politicilor existente pentru a sprijini procesul decizional și pentru a îmbunătăți viitoarele acțiuni, ținându-se seama de opiniile părților interesate.
                        
                     
         5.   PRIN URMARE, ÎN CEEA CE PRIVEȘTE CHESTIUNILE EVIDENȚIATE ANTERIOR, INVITĂ STATELE MEMBRE ȘI COMISIA, ÎN LIMITA COMPETENȚELOR ACESTORA, ÎN CONFORMITATE CU PRINCIPIUL SUBSIDIARITĂȚII ȘI ȚINÂND SEAMA DE CARACTERUL SPECIFIC AL SPORTULUI:
   
               1.
            
            
               să promoveze cooperarea în domeniul sportului conform principiului „Sport pentru toți” pe baza accesului egal și a egalității de șanse, în special pentru oamenii care nu desfășoară activități fizice, urmărind prioritatea incluziunii sociale în și prin sport;
            
         
               2.
            
            
               să încurajeze acțiunile care presupun o strânsă legătură între sport și sectoare care se implică în privința incluziunii sociale și să sporească interesul pentru sport în rândul oamenilor care nu desfășoară activități fizice;
            
         
               3.
            
            
               să încurajeze și să promoveze participarea în domeniul sportului a oamenilor care provin din medii dezavantajate, asigurând în același timp incluziunea socială a acestora prin sport, integrându-i în noi rețele sociale și permițându-le dobândirea de noi aptitudini;
            
         
               4.
            
            
               să promoveze dialogul intercultural prin incluziunea în societate prin sport a persoanelor care provin din medii culturale diferite;
            
         
               5.
            
            
               să promoveze acțiunile legate de incluziunea socială în și prin sport a persoanelor cu handicap, incluzând infrastructura îmbunătățită și o mai bună accesibilitate a facilităților și centrelor sportive, precum și cercetarea privind echipamentele sportive specializate și să acorde prioritate sportului;
            
         
               6.
            
            
               să promoveze acțiunile legate de integrarea chestiunilor privind egalitatea de gen în activități sportive, în special accesul egal la funcții de decizie și să abordeze chestiunea sportului în relația cu rolurile atribuite în funcție de gen, astfel cum se prevede în Strategia pentru egalitatea între femei și bărbați 2010-2015 (5);
            
         
               7.
            
            
               să prevadă canale de comunicare și cooperare cu alte domenii de politici și departamente relevante, atât în cadrul și între diferite instituții ale UE, cât și în cadrul statelor membre, acordând o atenție deosebită contribuției pozitive a sportului la incluziunea socială și să includă sportul în planuri de acțiune relevante, precum planuri de acțiune pentru incluziunea socială și planuri de acțiune împotriva sărăciei;
            
         
               8.
            
            
               să încurajeze recunoașterea învățării informale prin sport, ca și completare pentru educația formală prin dobândirea de aptitudini și competențe constructive necesare pentru capacitatea de inserție profesională, în ceea ce privește creșterea durabilă și favorabilă incluziunii;
            
         
               9.
            
            
               să ducă o campanie de sensibilizare și să evidențieze importanța activităților de voluntariat în sport atât ca instrument pentru incluziunea socială, cât și ca mijloc pentru dobândirea de aptitudini ca și contribuție la capacitatea de inserție profesională și la coeziune, în special în contextul Anului European al Activităților de Voluntariat care Promovează Cetățenia Activă (2011);
            
         
               10.
            
            
               să promoveze și să sprijine instrumentele de învățare reciprocă, cercetarea interdisciplinară care vizează un cadru analitic bazat pe dovezi empirice și schimbul de cunoștințe și cele mai bune practici, de exemplu prin seminare sau reuniuni la nivel înalt ale grupurilor de experți cu privire la chestiuni legate de sport și incluziunea socială, și să se asigure că rezultatele acestor activități sunt diseminate în mod eficace și că au legătură cu practica;
            
         
               11.
            
            
               să maximizeze contribuția sportului la atingerea obiectivelor Strategiei Europa 2020 pentru o creștere inteligentă, durabilă și favorabilă incluziunii, în special prin inițiativele emblematice ale acesteia, inclusiv Platforma europeană de combatere a sărăciei;
            
         
               12.
            
            
               să încurajeze, în colaborare cu toate părțile interesate relevante, oferirea unui exemplu pentru incluziunea socială, legând sportul de proiecte privind incluziunea socială, cu un accent special pe organizațiile locale care păstrează contacte strânse cu cetățenii;
            
         
               13.
            
            
               să încurajeze, în colaborare cu toate părțile interesate relevante, utilizarea în mod eficient a fondurilor disponibile în UE, inclusiv în ceea ce privește eventualele programe viitoare privind sportul, pentru a sprijini incluziunea socială în și prin sport.
            
         6.   INVITĂ COMISIA:
   
               1.
            
            
               să includă chestiunea incluziunii sociale în și prin sport ca și prioritate pentru cooperarea în domeniul sportului, în primul rând în viitoarea comunicare a Comisiei Europene privind Tratatul de la Lisabona și sportul;
            
         
               2.
            
            
               să se asigure că incluziunea socială în și prin sport este luată în considerare în eventualele propuneri viitoare de programe privind sportul în UE ca una dintre priorități și să analizeze posibilitățile de utilizare a fondurilor existente precum Fondul social european, Fondul european de dezvoltare regională, precum și a programelor precum Tineretul în acțiune și a programelor de învățare de-a lungul vieții pentru a sprijini activitățile în domeniul sportului;
            
         
               3.
            
            
               să evalueze eficacitatea activităților la nivelul UE sprijinite de acțiuni de pregătire în domeniul incluziunii sociale.
            
         
      (1)  SN 400/00.
   
      (2)  JO L 43, 18.2.2003, p. 1.
   
      (3)  JO L 298, 7.11.2008, p. 20.
   
      (4)  Articolele 6 și 165 din TFUE.
   
      (5)  COM(2010) 491 final.
   
      ANEXĂ
      
         Contextul politic
      
      
                  1.
               
               
                  Concluziile Consiliului European de la Nisa din 7-9 decembrie 2000, anexa IV, Declarația privind caracteristicile specifice ale sportului și funcția sa socială în Europa (1).
               
            
                  2.
               
               
                  Concluziile Consiliului European de primăvară din 2008, 13-14 martie 2008 (2).
               
            
                  3.
               
               
                  Decizia nr. 1098/2008/CE a Parlamentului European și a Consiliului din 22 octombrie 2008 privind Anul European de Luptă împotriva Sărăciei și a Excluziunii Sociale (2010) (3).
               
            
                  4.
               
               
                  Declarația Consiliului European privind sportul din 11-12 decembrie 2008, ca parte a Concluziilor Consiliului European – anexa 5 (4).
               
            
                  5.
               
               
                  Decizia 2010/37/CE a Consiliului din 27 noiembrie 2009 privind Anul European al Activităților de Voluntariat care Promovează Cetățenia Activă (2011) (5).
               
            
                  6.
               
               
                  Concluziile Consiliului European din 17 iunie 2010 (6).
               
            
                  7.
               
               
                  Cartea albă a Comisiei privind sportul din 11 iulie 2007 (7).
               
            
                  8.
               
               
                  Comunicarea Comisiei Europene privind Tratatul de la Lisabona și sportul (urmează să fie publicată în noiembrie 2010).
               
            
         (1)  SN 400/00 ADD1 REV1 + ADD1 REV2 (de, it, en, el, pt).
      
         (2)  Doc 7652/08, p. 9 (Concluziile Președinției).
      
         (3)  JO L 298, 7.11.2008, p. 20
      
      
         (4)  17271/08 anexa 5, p. 21.
      
         (5)  JO L 17, 22.1.2010, p. 43.
      
         (6)  EUCO 13/10.
      
         (7)  COM(2007) 391 final, p. 4.